CELEX: 52013PC0746
Language: hu
Date: 2013-10-30
Title: Javaslat A TANÁCS HATÁROZATA az elektronikus továbbításra vonatkozó vámmoratórium (az e-kereskedelmi moratórium) és az egyezmény megsértését nem érintő, illetve a helyzettel összefüggő panaszokra vonatkozó moratórium meghosszabbítása tekintetében az Európai Unió által a Kereskedelmi Világszervezet (WTO) miniszteri konferenciáján képviselendő álláspont kialakításáról

|
			
		
		
		52013PC0746
		
			Javaslat A TANÁCS HATÁROZATA az elektronikus továbbításra vonatkozó vámmoratórium (az e-kereskedelmi moratórium) és az egyezmény megsértését nem érintő, illetve a helyzettel összefüggő panaszokra vonatkozó moratórium meghosszabbítása tekintetében az Európai Unió által a Kereskedelmi Világszervezet (WTO) miniszteri konferenciáján képviselendő álláspont kialakításáról /* COM/2013/0746 final - 2013/0360 (NLE) */
			
				
		
		
			
			   	INDOKOLÁS
1.           A JAVASLAT CÉLJA
E javaslat célja lehetővé tenni az
Európai Unió számára, hogy csatlakozzon a Kereskedelmi Világszervezeten (WTO)
belüli konszenzushoz a WTO miniszteri konferenciája által elfogadandó, az
elektronikus továbbításra vonatkozó vámmoratórium (e-kereskedelmi moratórium)
és az egyezmény megsértését nem érintő, illetve a helyzettel
összefüggő panaszokra vonatkozó moratórium meghosszabbításáról szóló két
határozat ügyében.
Az Unió mindig is támogatta az „e-kereskedelmi
moratórium" meghosszabbítását, mivel az Unió nézőpontja szerint az
e-kereskedelem szolgáltatásnak minősül, és ezért nem kellene vámokkal
sújtani. A moratórium emellett jelentős gazdasági hasznot hoz az Unió
vállalkozásainak.
Az
egyezmény megsértését nem érintő, illetve a helyzettel összefüggő
panaszok tekintetében az Unió azon a véleményen van, hogy létrehozásuk célja az
egyeztetett piacra jutás és a vámkedvezmények egyensúlyban tartása az 1994. évi
Általános Vám- és Kereskedelmi Egyezmény (a továbbiakban: GATT) keretében és
ennek megfelelően ebben a szakaszban nem tűnik indokoltnak a szellemi
tulajdonjogok kereskedelmi vonatkozásairól szóló megállapodás (a továbbiakban:
TRIPS) keretében történő alkalmazásuk.
A javaslat arról rendelkezik, hogy a Tanács
engedélyezi a Bizottságnak, hogy az Európai Unió nevében állást foglaljon a
WTO-n belül az említett határozatokra vonatkozó konszenzushoz való csatlakozás
érdekében.
2.           A JAVASLAT JOGALAPJA
Az Európai Unió működéséről szóló
szerződés (EUMSZ) 218. cikkének (9) bekezdése előírja, hogy a Tanács
a Bizottságnak vagy az Unió külügyi és biztonságpolitikai
főképviselőjének a javaslata alapján határozatot fogad el a
nemzetközi megállapodásokkal létrehozott szervekben az Unió által
képviselendő álláspontok kialakítására vonatkozóan, amennyiben az ilyen
szervnek joghatással bíró jogi aktust kell elfogadnia.
A moratórium meghosszabbítása e rendelkezés alá tartozik, mivel a
határozatot egy, az EU jogait és kötelezettségeit érintő, nemzetközi
egyezménnyel létrehozott szerv (a WTO miniszteri konferenciája) hozza meg.
A kilátásba helyezett e-kereskedelmi
moratórium a közös kereskedelempolitika (az EUMSZ 207. cikk) hatálya alá
tartozik, és mindenekelőtt a szolgáltatások kereskedelméről szóló
általános egyezmény szerinti kötelezettségek hatálya alá. Hasonlóan az
egyezmény megsértését nem érintő, illetve a helyzettel összefüggő
panaszokra vonatkozó kilátásba helyezett moratórium olyan ügyekre vonatkozik,
amelyek a közös kereskedelempolitika, különösen a TRIPS szerinti
kötelezettségek hatálya alá tartozik.
3.           A JAVASLAT HATÁLYA
A Bizottság felhatalmazást kap arra, hogy
állást foglaljon az Európai Unió nevében az e-kereskedelem és az egyezmény
megsértését nem érintő, illetve a helyzettel összefüggő panaszokra
vonatkozó moratórium meghosszabbításának támogatására a WTO miniszteri
konferenciáján. Az Európai Unió támogatását fogja kifejezni amennyiben
konszenzus alakul ki az e-kereskedelmi moratórium és az egyezmény megsértését
és a helyzetet nem érintő panaszokra vonatkozó moratórium meghatározatlan
időre történő meghosszabbítására vonatkozóan, oly módon, hogy a
kérdéses moratórium állandóvá válik.
A 218. cikk (10) bekezdésének megfelelően
az Európai Parlamentet haladéktalanul és teljes körűen tájékoztatják.
2013/0360 (NLE)
Javaslat
A TANÁCS HATÁROZATA
az elektronikus továbbításra vonatkozó
vámmoratórium (az e-kereskedelmi moratórium) és az egyezmény megsértését nem
érintő, illetve a helyzettel összefüggő panaszokra vonatkozó
moratórium meghosszabbítása tekintetében az Európai Unió által a Kereskedelmi Világszervezet
(WTO) miniszteri konferenciáján képviselendő álláspont kialakításáról
AZ EURÓPAI UNIÓ TANÁCSA,
tekintettel az
Európai Unió működéséről szóló szerződésre és különösen annak
207. cikke (4) bekezdésére, összefüggésben 218. cikke (9) bekezdésével,
tekintettel az Európai Bizottság javaslatára,
mivel:
(1)       Az elektronikus továbbításra
vonatkozó vámmoratórium (e-kereskedelmi moratórium) elfogadására került sor a
Kereskedelmi Világszervezet (WTO) 1998. évi miniszteri konferenciáján
nyilatkozat formájában, amely kimondta, hogy „a tagok folytatják a jelenlegi
gyakorlatukat, miszerint nem vetnek ki vámokat az elektronikus továbbításra”.
(2)       A moratórium jelenleg a WTO
miniszteri konferenciája által hozott határozatok formáját ölti, amelyeket 1998
óta kétévente meghosszabbítottak. A moratóriumot utoljára a WTO miniszteri
konferenciáján hosszabbítottak meg 2011-től 2013-ig. A WTO miniszteri
konferenciájának ismét meg kell hosszabbítani vagy állandósítani kell a
moratóriumot, amennyiben arra vonatkozó konszenzus alakul ki a folyamatban
lévő vagy jövőbeli tárgyalásokon.
(3)       A TRIPS megállapodásra
vonatkozóan mostanáig nem volt lehetséges a konszenzus az egyezmény megsértését
nem érintő, illetve a helyzettel összefüggő panaszok engedélyezésével
vagy tiltásával kapcsolatban. A 2005. évi hong-kongi WTO miniszteri
konferencián elfogadott nyilatkozat kimondja: „Elismerjük a Tanács munkáját,
amelyet a végrehajtással kapcsolatos kérdésekről és aggodalmakról szóló
dohai határozat (11.1) bekezdése, valamint az Általános Tanács által hozott
határozat 1.h bekezdése értelmében a szellemitulajdon-jogok kereskedelmi
vonatkozásai érdekében végzett, és felszólítjuk, hogy folytassa az 1994. évi
GATT XXIII. 1. b) és 1. c) alpontjai szerinti kifogások alkalmazási körének és
körülményeinek vizsgálatát és tegyen ajánlásokat a következő ülésünkre.
Egyetértés született abban a tekintetben, hogy ez idő alatt a tagok nem
fognak ilyen kifogásokat emelni a TRIPS-megállapodásra vonatkozóan."
(4)       Az egyezmény megsértését nem
érintő, illetve a helyzettel összefüggő panaszokra vonatkozó
moratórium egymást követő meghosszabbítására irányuló eljárás a WTO
miniszteri konferenciájának határozata alapján történt a Szellemi Tulajdonjogok
Kereskedelmi Vonzataival foglalkozó Tanács ajánlását követően. Tekintettel,
hogy csak igen korlátozott számú WTO-tag ragaszkodik ahhoz, hogy az egyezmény
megsértését nem érintő, illetve a helyzettel összefüggő panaszok
alkalmazása körüli vita folytatódjék, amennyiben ezek az országok
megváltoztatják álláspontjukat az állandó felfüggesztés érdekében, az EU-nak
készen kell állnia a konszenzushoz történő csatlakozásra.
(5)       Az Európai Unió érdekében
áll, hogy támogassa az e-kereskedelmi moratórium és az egyezmény megsértését
nem érintő, illetve a helyzettel összefüggő panaszokra vonatkozó
moratórium meghosszabbítását.
(6)       A Bizottság rendszeresen
jelentést fog tenni a Kereskedelempolitikai Bizottságnak a tárgyalások
állásáról az e-kereskedelmi moratórium és az egyezmény megsértését nem
érintő, illetve a helyzettel összefüggő panaszokra vonatkozó
moratórium meghosszabbítására vonatkozóan.
ELFOGADTA EZT A HATÁROZATOT:
1. cikk
Európai Unió által a Kereskedelmi
Világszervezet (WTO) miniszteri konferenciáján képviselendő álláspont: az
elektronikus továbbításra vonatkozó vámmoratórium (az e-kereskedelmi
moratórium) és az egyezmény megsértését nem érintő, illetve a helyzettel
összefüggő panaszokra vonatkozó moratórium meghosszabbításának támogatása.
Amennyiben konszenzus alakul ki az
e-kereskedelmi moratórium és/vagy az egyezmény megsértését nem érintő,
illetve a helyzettel összefüggő panaszokra vonatkozó moratórium
meghatározatlan időre történő meghosszabbítására vonatkozóan, az
Európai Unió álláspontja a Kereskedelmi Világszervezet miniszteri
konferenciáján belül az elektronikus továbbításra vonatkozó vámmoratórium (az
e-kereskedelmi moratórium) és az egyezmény megsértését és a helyzetet nem
érintő panaszokra vonatkozó moratórium meghosszabbításának támogatása vagy
annak állandósítása.
2. cikk
Ez a határozat az elfogadásának napján lép hatályba.
Kelt Brüsszelben, 
                                                                       a
Tanács részéről
                                                                       az
elnök